SL Uradni list Evropske unije C 45/12

Podatki, ki so jih predložile države članice o državni pomoči, dodeljeni na podlagi Uredbe Komisije (ES) št. 1857/2006 o uporabi členov 87 in 88 Pogodbe ES pri državni pomoči za majhna in srednje velika podjetja, ki se ukvarjajo s proizvodnjo kmetijskih proizvodov, in o spremembi Uredbe (ES) št. 70/2001

2011/C 45/06

Št. pomoči: XA 160/10

Država članica: Slovaška republika

Regija/organ, ki dodeli pomoč: Všetky regióny v rámci Slovenskej republiky

Naziv sheme pomoči ali ime podjetja, ki prejme individualno pomoč: Schéma štátnej pomoci na úhradu škôd na poľnohospodárskych plodinách spôsobených nepriaznivou poveternostnou udalosťou, ktorú možno prirovnať k prírodnej katastrofe pre mikro, malé a stredné podniky.

Pravna podlaga:

— § 5 zákona č. 267/2010 Z. z. z 10. júna 2010 o poskytovaní dotácie na kompenzáciu strát spôsobených nepriaznivou poveternostnou udalosťou, ktorú možno prirovnať k prírodnej katastrofe, prírodnou katastrofou alebo mimoriadnou udalosťou,

— člena 11 in 18 Uredbe Komisije (ES) št. 1857/2006 z dne 15. decembra 2006 o uporabi členov 87 in 88 Pogodbe pri državni pomoči za majhna in srednje velika podjetja, ki se ukvarjajo s proizvodnjo kmetijskih proizvodov, in o spremembi Uredbe (ES) št. 70/2001,

— Priloga I k Uredbi Komisije (ES) št. 800/2008 z dne 6. avgusta 2008 o razglasitvi nekaterih vrst pomoči za združljive s skupnim trgom z uporabo členov 87 in 88 Pogodbe (Uredba o splošnih skupinskih izjemah), UL L 214, 9.8.2008,

— zákon č. 231/1999 Z. z. o štátnej pomoci v znení neskorších predpisov.

Načrtovani letni izdatki po shemi ali skupni znesek individualne pomoči, dodeljene podjetju: Načrtovani znesek pomoči v okviru sheme za leto 2010 znaša 10 milijonov EUR.

Celotni načrtovani znesek pomoči v okviru sheme za obdobje 2010–2013 znaša 40 milijonov EUR.

Največja intenzivnost pomoči: 80 % izgub, če je kmet zavarovan in je sklenil zavarovalno polico, ki krije vsaj 50 % njegove povprečne letne proizvodnje ali prihodka iz proizvodnje zadevnih kmetijskih proizvodov na njegovi kmetiji, ter če zavarovanje krije statistično najverjetnejše vremenske pojave na Slovaškem, kot jih je določil slovaški hidrometeorološki inštitut (Slovenský hydrometeorologický ústav),

90 % izgub, če kmet izvaja svojo dejavnost na območju z omejenimi možnostmi in je sklenil zavarovalno polico, ki krije vsaj 50 % njegove povprečne letne proizvodnje ali prihodka iz proizvodnje zadevnih kmetijskih proizvodov na njegovi kmetiji, ter če zavarovanje krije statistično najpomembnejše vremenske pojave na Slovaškem, kot jih je določil slovaški hidrometeorološki inštitut (Slovenský hydrometeorologický ústav),

40 % izgub, če kmet nima sklenjenega zavarovanja ali je sklenil zavarovanje, ki krije manj kot 50 % njegove povprečne letne proizvodnje ali prihodka od proizvodnje zadevnih kmetijskih proizvodov na njegovi kmetiji,

45 % izgub, če kmet izvaja svojo dejavnost na območju z omejenimi možnostmi ali, če je sklenil zavarovanje, ki krije manj kot 50 % njegove povprečne letne proizvodnje oz. prihodka od proizvodnje zadevnih kmetijskih proizvodov na njegovi kmetiji.

Pomoč se lahko dodeli, če izguba znaša vsaj 2 000 EUR.

Datum začetka izvajanja: Shema začne veljati na dan objave identifikacijske številke prošnje za izvzetje in povzetka informacij na spletni strani Generalnega direktorata za kmetijstvo in razvoj podeželja.

Shema je objavljena na spletni strani: http://www.land.gov.sk/sk/index.php?navID=161&id=4016

Trajanje sheme ali individualne pomoči: Shema se preneha uporabljati 31. decembra 2013.

Cilj pomoči: Cilj pomoči je zagotoviti nadomestilo za škodo v primarni proizvodnji kmetijskega gospodarstva zaradi slabih vremenskih razmer, ki se lahko štejejo za naravne katastrofe.

Nadomestila v okviru te sheme pomoči se dodelijo zlasti, če škodo povzročijo:

Slabe vremenske razmere, ki se lahko štejejo za naravno katastrofo, so tiste, ki uničijo več kot 30 % letne povprečne proizvodnje določenega pridelovalca poljščin glede na predhodno triletno obdobje ali triletno povprečje osnovanega na predhodnem petletnem obdobju, brez najvišjih in najnižjih vnosov za celotno kmetijo.

Zadevni gospodarski sektorji: Razdelek A – kmetijstvo, gozdarstvo in ribolov

01 – Kmetijska proizvodnja in lov ter z njima povezane storitve

Naziv in naslov organa, ki dodeli pomoč:

Ministerstvo pôdohospodárstva, životného prostredia a regionálneho rozvoja SR Dobrovičova, 12 812 66 Bratislava SLOVENSKO/SLOVAKIA Tel. +421 259266111

Spletni naslov: http://www.land.gov.sk/sk/index.php?navID=161&id=4016

Drugi podatki: „Slabe vremenske razmere, ki jih lahko štejemo za naravne nesreče“ pomeni vremenske pojave, kot so zmrzal, toča, led, dež ali suša, ki uničijo več kot 30 % povprečne letne proizvodnje določenega kmeta, dosežene v predhodnem triletnem obdobju, ali triletnega povprečja, osnovanega na predhodnem petletnem obdobju, brez najvišjih in najnižjih vnosov. Za upravičene se torej štejejo naslednji stroški:

Izguba (zmanjšanje prihodka) se izračuna s pomnožitvijo povprečne letne količine, proizvedene v predhodnem triletnem obdobju (ali triletnega povprečja, osnovanega na predhodnem petletnem obdobju, brez upoštevanja let z najvišjim in najnižjim vnosom), s povprečno prodajno ceno. Nato se odšteje količina proizvoda, proizvedenega v letu, ko so bile slabe vremenske razmere, pomnožena s povprečno prodajno ceno v zadevnem letu. Od tako izračunane izgube se zmanjšajo za vsote, odštete v okviru zavarovalne sheme, in stroške, ki niso nastali zaradi slabih vremenskih razmer. Izračun se izvede na ravni posamezne kmetije.

Pomoč mora biti v skladu z vsemi zahtevami iz člena 2(8) in člena 11 Uredbe Komisije (ES) št. 1857/2006 z dne 15. decembra 2006 o uporabi členov 87 in 88 Pogodbe pri državni pomoči za majhna in srednje velika podjetja, ki se ukvarjajo s proizvodnjo kmetijskih proizvodov, in o spremembi Uredbe (ES) št. 70/2001.

Št. pomoči: XA 190/10

Država članica: Nizozemska

Regija: —

Naziv sheme pomoči ali ime podjetja, ki prejme individualno pomoč: Subsidie Gebiedscoöperatie Oregional

Pravna podlaga: Besluit Milieusubsidies

Načrtovani letni izdatki po shemi ali skupni znesek individualne pomoči, dodeljene podjetju: 1 milijon EUR

Največja intenzivnost pomoči: Za ta ukrep pomoči bo največja intenzivnost pomoči 100 % upravičenih stroškov (glej pod cilj pomoči).

Datum začetka izvajanja: 15. oktober 2010. Izvajanje se bo začelo po objavi v Uradnem listu Evropske unije, kot je določeno v členu 18(1) Uredbe Komisije (ES) št. 1857/2006.

Trajanje sheme ali individualne pomoči: Individualna pomoč bo dodeljena v štirih obrokih v obdobju 2010–2013.

Cilj pomoči: Glavni cilj ukrepa pomoči je podpora malim in srednje velikim podjetjem. Drugi cilj pa je prek zadruge Gebiedscoöperatie Oregional prodajati trajnostne regionalne kmetijske proizvode na strukturno ustrezen način v naslednjih treh letih v regiji Nijmegen. Najbolj kočljivo vprašanje pri tem je ustvarjanje ravnovesja med oskrbo z regionalnimi proizvodi in povpraševanjem po njih. Cilj subvencioniranega projekta je odpraviti ozka grla, da je mogoče ustrezno zadostiti povpraševanju po trajnostnih regionalnih kmetijskih proizvodih, zlasti v negovalnih ustanovah, šolah/univerzah, menzah podjetij ter hotelih, restavracijah in barih.

Uporabljajo se naslednji členi Uredbe (ES) št. 857/2006:

Člen 14 – Pomoč za spodbujanje proizvodnje kakovostnih kmetijskih proizvodov

Do subvencije so upravičeni naslednji stroški:

— 100 % stroškov za tržne raziskave, zasnovo in oblikovanje proizvoda,

— 100 % stroškov za uvedbo sistemov zagotavljanja kakovosti,

— 100 % stroškov usposabljanja osebja za uporabo sistemov zagotavljanja kakovosti,

— 100 % stroškov, ki jih zaračunajo priznani certifikacijski organi za prvo potrditev sistemov zagotavljanja kakovosti in podobnih sistemov.

Člen 15 – Zagotavljanje tehnične podpore v kmetijskem sektorju

Do subvencije so upravičeni naslednji stroški:

— stroški izobraževanja in usposabljanja kmetov in delavcev na kmetijskem gospodarstvu,

— stroški svetovalnih storitev, ki jih opravijo tretje strani, ki ne spadajo med trajne ali občasne dejavnosti niti niso v zvezi z običajnimi operativnimi stroški podjetja,

— stroški organizacije forumov za izmenjavo znanj med gospodarstvi, tekmovanj, razstav in sejmov ter sodelovanja na njih,

— stroški razširjanja znanstvenih dognanj,

— stroški publikacij, kot so katalogi ali spletišča, ki predstavljajo dejanske podatke o proizvajalcih iz dane regije ali proizvajalcih danega proizvoda, če so informacije in predstavitev nevtralne in imajo zadevni proizvajalci enake možnosti, da so predstavljeni v publikaciji.

Zadevni gospodarski sektorji: Vsa mala in srednje velika kmetijska podjetja, ki se ukvarjajo s primarno proizvodnjo proizvodov iz Priloge I k Pogodbi o delovanju Evropske unije.

Naziv in naslov organa, ki dodeli pomoč:

Ministerie van VROM Postbus 20951 2500 EZ Den Haag NEDERLAND

Spletni naslov: http://www.rijksoverheid.nl/documenten-en-publicaties/besluiten/2010/10/01/verstrekking-subsidie-project-duurzaam-inkopen-van-regionale-producten.html

Drugi podatki: Za podeljevanje te subvencije se bo poleg Uredbe (ES) št. 1857/2006 uporabljala tudi Uredba (ES) št. 800/2008 (uredba o splošnih skupinskih izjemah). Znesek subvencije 1 milijon EUR bo večinoma porabljen za kmetijska podjetja. Preostanek bo porabljen za mala in srednje velika podjetja.

Vnaprej ni mogoče povedati, katera podjetja bodo prejela pomoč.

Št. pomoči: XA 191/10

Država članica: Italija

Regija: Lombardia

Naziv sheme pomoči ali ime podjetja, ki prejme individualno pomoč: Misure regionali di sostegno degli allevamenti suinicolo colpiti da virus della malattia vescicolare dei suini — indennizzi per mancato reddito per sospensione delle fecondazioni

Pravna podlaga: DGR n. 581 del 6.10.2010«Misure regionali di sostegno degli allevamenti suinicolo colpiti da virus della malattia vescicolare dei suini — indennizzi per mancato reddito per sospensione delle fecondazioni»

L.R. 31/2008 (Testo unico Leggi Agricoltura) art. 18

Decreto DG Sanità n. 6929 del 26.6.2007

Decreto DG Sanità n. 9348 del 27.8.2007

Provvedimento DG Sanità prot. H1.2007.0046390 del 29.10.2007«Malattia vescicolare dei suini – intervento straordinario»

Načrtovani letni izdatki po shemi ali skupni znesek individualne pomoči, dodeljene podjetju: 2 000 000 EUR

Največja intenzivnost pomoči: V skladu s členom 10 Uredbe (ES) št. 1857/2006 se krije do 100 % upravičenih stroškov.

Datum začetka izvajanja: Od datuma objave identifikacijske številke prošnje za izvzetje na spletni strani Generalnega direktorata za kmetijstvo in razvoj podeželja Evropske komisije.

Trajanje sheme ali individualne pomoči: Shema preneha veljati 31. decembra 2011.

Cilj pomoči: Pomoč za nadomestilo rejcem za izgubo dobička zaradi opustitve osemenitve na račun ukrepov zdravstvenega organa, da iztrebijo prašičjo vesikularno bolezen.

Zadevni gospodarski sektorji: A10406 – Reja prašičev

Naziv in naslov organa, ki dodeli pomoč:

Regione Lombardia DG Agricoltura Via Pola 12/14 20124 Milano MI ITALIA

Spletni naslov: (glejte „Drugi podatki“ spodaj)

Drugi podatki: http://www.regione.lombardia.it, kliknite na naslednje povezave v naslednjem zaporedju: „Settori e politiche“, „Agricoltura“, „Argomenti“, „Aiuti di stato nel settore agricolo: pubblicazione dei regimi di aiuto“.

Št. pomoči: XA 196/10

Država članica: Italija

Regija: Basilicata

Naziv sheme pomoči ali ime podjetja, ki prejme individualno pomoč: Sostegno delle aziende agricole per l'abbattimento di frutteti colpiti da Sharka

Pravna podlaga:

— Direktiva Sveta 2000/29/ES z dne 8. maja 2000 o varstvenih ukrepih proti vnosu organizmov, škodljivih za rastline ali rastlinske proizvode, v Skupnost in proti njihovemu širjenju v Skupnosti, in zlasti člen 16(1).

— legge 1 luglio 1997, n. 206 Norme in favore delle produzioni agricole danneggiate da organismi nocivi,

— decreto del ministero delle politiche agricole, alimentari e forestali del 28 luglio 2009 recante lotta obbligatoria per il controllo del virus Plum pox virus (PPV), agente della «Vaiolatura delle drupacee» (Sharka),

— delibera di Giunta Regionale n. 1591 del 21 settembre 2010 avente per oggetto:

Misure regionali di sostegno delle aziende frutticole colpite da Vaiolatura delle drupacee (Sharka), causate dall’agente patogeno Plum pox virus. Approvazione criteri e modulistica e contestuale apertura bando. Anno 2010.

Načrtovani letni izdatki po shemi ali skupni znesek individualne pomoči, dodeljene podjetju: Celotni proračun sheme pomoči za obdobje od 1. novembra 2010 do 30. aprila 2011 znaša 328 000,00 EUR.

Največja intenzivnost pomoči: Pomoč se izračuna izključno glede na tržno vrednost uničenih rastlin in izgubo dohodka zaradi obveznosti karantene in težav pri ponovni zasaditvi. Zneski nadomestila so določeni v naslednji razpredelnici:

Najmanjši znesek, ki se plača posameznemu upravičencu, znaša 250,00 EUR. Za nižje zneske se pomoč ne dodeli.

Datum začetka izvajanja: Od 1. novembra 2010.

Trajanje sheme ali individualne pomoči: Do 30. aprila 2011.

Cilj pomoči: Virus (Plum pox virus), ki povzroča bolezen šarko, je dokazano škodljiv organizem, ki zahteva karanteno. Prepoved njenega vnosa in širjenja v Evropsko unijo in Italijo določata Uredba Sveta 2000/29/ES z dne 8. maja 2000 in zakonodajna odredba št. 214 z dne 19. avgusta 2005.

Zaradi resnosti te bolezni je ministrstvo za kmetijsko, živilsko in gozdarsko politiko izdalo odredbo z dne 28. julija 2009 o obveznem zatiranju virusa Plum pox (PPV), ki povzroča šarko.

Cilj ukrepov pomoči je izkoreninjenje okužbe rastlin in nasadov.

V skladu s členom 10 Uredbe (ES) št. 1857/2006 se je Italija odločila, da obvaruje regijsko sadjarstvo s tem, da nadaljuje delo iz let 2008 in 2009 ter vzpostavi shemo pomoči za nadomestila stroškov sadjarjem za izkoreninjenje žarišč bolezni. Pomoč se izračuna izključno glede na tržno vrednost uničenih rastlin in izgubo dohodka zaradi obveznosti karantene in težav pri ponovni zasaditvi.

Zadevni gospodarski sektorji: Nasadi marelic, breskev in nektarin.

Naziv in naslov organa, ki dodeli pomoč: Regione Basilicata – Dipartimento agricoltura, sviluppo rurale, economia montana

Spletni naslov: http://www.regione.basilicata.it/giunta/site/giunta/department.jsp?dep=100049&area=111544&otype=1058&id=538603

Drugi podatki: V letu 2010 je bilo za skupno 12 nasadov na področju 22 hektarov uradno potrjeno, da so bili okuženi s šarko in nemudoma izkoreninjeni.

Št. pomoči: XA 198/10

Država članica: Italija

Regija: Sardegna

Naziv sheme pomoči ali ime podjetja, ki prejme individualno pomoč: Legge regionale 11 marzo 1998, n. 8, articolo 23 (aiuti per i danni alla produzione agricola).

Aiuti a favore delle aziende colpite da tubercolosi bovina nel periodo 1o gennaio 2009-31 dicembre 2010. Spesa 300 000 EUR.

Pravna podlaga: L.R. 11 marzo 1998, n. 8, articolo 23

Deliberazione della Giunta regionale n. 32/25 del 15.9.2010 recante «Aiuti per la perdita di reddito a favore delle aziende colpite da tubercolosi bovina nel periodo 1o gennaio 2009-31 dicembre 2010». Spesa 300 000 EUR.

Deliberazione della Giunta regionale n. 13/26 del 4 marzo 2008 — All. B

Deliberazione della Giunta regionale n. 34/19 del 19 giugno 2008 — All. B

Načrtovani letni izdatki po shemi ali skupni znesek individualne pomoči, dodeljene podjetju: Načrtovani finančni izdatek za pomoč za nadomestilo izgub iz let 2009 in 2010 znaša 300 000,00 EUR.

Največja intenzivnost pomoči: Pomoč za izgubo dohodka:

100 % izgube dohodka, izračunane po postopku iz točke 2 izvedbenih pravil iz Priloge B k odloku št. 34/19 z dne 19. junija 2008.

Datum začetka izvajanja: Shema pomoči se izvaja od dneva objave številke vpisa zahtevka za izvzetje na spletni strani Generalnega direktorata Komisije za kmetijstvo in razvoj podeželja.

Trajanje sheme ali individualne pomoči: Za leto 2009: do 31. decembra 2012.

Za leto 2010: do 31. decembra 2013.

Cilj pomoči: Pomoč za izgubo dohodka se uporabi v smislu člena 10(2)(a)(ii) Uredbe (ES) št. 1857/2006.

Zadevni gospodarski sektorji: Reja živali: govedo

Naziv in naslov organa, ki dodeli pomoč:

Regione autonoma della Sardegna Assessorato dell’agricoltura e riforma agro-pastorale Via Pessagno 4 09125 Cagliari CA ITALIA

Spletni naslov:

deliberazione n. 32/25 del 15 settembre 2009: http://www.regione.sardegna.it/documenti/1_72_20100920141740.pdf

deliberazione n. 13/26 del 4 marzo 2008: http://www.regione.sardegna.it/documenti/1_73_20080306104215.pdf

allegato B: http://www.regione.sardegna.it/documenti/1_73_20080306104251.pdf

deliberazione n. 34/19 del 19 giugno 2008: http://www.regione.sardegna.it/documenti/1_72_20080619175155.pdf

allegato B: http://www.regione.sardegna.it/documenti/1_72_20080624123014.pdf

Drugi podatki: Pomoč je namenjena lastnikom govedorejskih gospodarstev v zadevni deželi, na katerih je izbruhnila goveja tuberkuloza, in sicer za nadomestilo izgub zaradi uporabe naslednjih omejitvenih ukrepov, ki so jih uvedli organi javnega zdravstva za izkoreninjenje goveje tuberkuloze, v obdobju od 1. januarja 2009 do 31. decembra 2010:

prepoved parjenja (kar povzroči zmanjšanje števila rojstev telet = zmanjšanje proizvodnje mesa = izpad dohodka),

prepoved obnovitve črede (zaradi tega je težko obnoviti čredo po obveznem zakolu živali, kar povzroči zmanjšanje števila rojstev telet = zmanjšanje proizvodnje mesa = izpad dohodka).

Ponavadi kmetijska gospodarstva z ekstenzivno in polekstenzvno rejo, ki jim je namenjena pomoč, nimajo stroškov z nabavo hrane za živali in krme, ki prihaja od zunaj, saj se odrasle živali, plemenske samice in biki, v glavnem prehranjujejo s pašo, tako da je gostota glav velikih živali na hektar izračunana na podlagi naravnih krmnih virov, teleta pa se hranijo z materinim mlekom in se po odstavitvi prodajo.

Zato se proizvodni stroški, ki jih zaradi zgoraj navedenih omejitev ne nosi kmetijstvo gospodarstvo, ne odštejejo od zneska pomoči.

Morebitni zneski, ki so jih živinorejci morda prejeli v okviru neobveznih ali obveznih zavarovalnih shem, se odštejejo od zneska pomoči.